สุดช็อค! CHO ไตรมาส 2 กำไรทรุดเกือบ 100%
สุดช็อค! CHO ไตรมาส 2 กำไรทรุดเกือบ 100% หรือมีกำไร 0.73 ลบ.จากปีก่อนมีกำไร 22.03 ลบ.หลังมีค่าใช้จ่ายในการบริหารเพิ่มขึ้น ส่วนงวด 6 เดือนมีกำไร 7.79 ลบ.ลดลง 86% จากปีก่อนที่มีกำไร 55.90 ลบ.
15 ส.ค. 2558

บริษัท ช.ทวี ดอลลาเซียน จำกัด (มหาชน) หรือ  CHO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 0.73 ล้านบาท หรือมีกำไรสุทธิ 0.0009 บาทต่อหุ้น ลดลง 97% จากช่วงเดียวกันของปีก่อนที่มีกำไรสุทธิ 22.03 ล้านบาท หรือมีกำไรสุทธิ 0.0306 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 7.79  ล้านบาท หรือมีกำไรสุทธิ 0.0099 บาทต่อหุ้น ลดลง 86% จากช่วงเดียวกันของปีก่อนที่ขาดทุนสุทธิ 55.90 ล้านบาท หรือมีกำไรต่อสุทธิ 0.0776 บาทต่อหุ้น
โดยผลการดำเนินงานที่มีกำไรลดลง เนื่องจากผลการดำเนินงานช่วงเดียวกันของปีก่อนมีส่วนแบ่งกำไรจากโครงการติดตั้ง, หลอด LED ในกิจการร่วมค้า ซึ่งโครงการได้สิ้นสุดในงวดปีก่อนแล้ว และบริษัทมีต้นทุนงานตามสัญญาเพิ่มขึ้นเนื่องจากการปรับอัตราค่าแรงงานขั้นต่ำเพิ่มขึ้น,
ประกอบกับมีค่าใช้จ่ายในการพัฒนาทักษะพนักงาน การเตรียมงานสำหรับงานโครงการและ กิจกรรมเพื่อสังคม การกุศลทีเพิ่มขึ้นบริษัทฯมี EBITDA เท่ากับ 14.60 ล้านบาทลดลง 60.95% จากช่วงเดียวกันของปีก่อน สาเหตุหลักรายได้จากการขายและบริการลดลงในส่วนของโครงการติดตั้ง, หลอด LED